Miljoene se juwele in PE gesteel | Maroela Media
Miljoene se juwele in PE gesteel
Creative Jewellers (Foto: Facebook)
Vyf mans het Donderdag op ŉ winkel in Greenacres in Port Elizabeth toegeslaan en meer as R4 miljoen se juwele gesteel.
Kol. Priscilla Naidu, woordvoerder van die polisie, het gesê die mans het omstreeks 10:20 Creative Jewellers betree en personeellede met vuurwapens aangehou. Sy het gesê die personeellede is na die agterkant van die winkel begelei en beveel om op die vloer te lê.
“Glasrakke is gebreek en juwele, met ŉ geraamde waarde van meer as R4 miljoen, is gesteel,” het sy bygevoeg.
Geen skote is gevuur nie en niemand is beseer nie.
Die verdagtes het in ŉ wit Renault gevlug. Die polisie ondersoek ŉ saak van gewapende roof.
Selfbeskikking · 4 weke gelede
So gaan misdaad net erger en erger raak tot ons niks meer het nie. Ons moet nou al besef ons gaan desparaat uit die land moet vlug soos die Siriers, of ons moet nou al terwyl ons nog grond het reel vir eie grond waar ons veilig sal wees.
Gaan Jolie in ons land. Die skelm word lekker ryk
Liewe land, PE is deesdae net soveel in die nuus agv moord, doodslag en ernstige misdaad as Jhb en Pta.
Robs · 4 weke gelede
Vra nou vir Gun Free SA hoekom die GUN FREE ZONE stickers op die deure nie die onwettige wapens uit hou nie……. Dit werk dan die wettige wapens…….
Verkragtingslagoffer wat polisie vir miljoene dagvaar getuig glo vandag
Pa in hof oor naakfoto’s van tweeling